  Наталья Тетерина Глазкарысь шаертодонъя музейлэн туризмъя «Сокровища севера Удмуртии» маршрутэз «Маршруты России» нырысетӥ ӧнерлыко огъяросси премиын устоосыз пӧлы шедиз. Со сярысь Глазкарлэн нимлыко сайтаз ивортэмын. Ӵектосэн тодматон Москваын 10-тӥ куарусёнэ ортчиз. Быдэстӥськись проект «Этнографический маршрут» номинациын вормиз. Турмаршрут «Живая карта России» мультимедиа ресурслэсь ивортодэтъя юрттэтсэ басьтоз. Тодэ вайытом, туризмъя ӧнерлыко огъяросси премилэн йылпумъян люкетаз 130-лэсь трос ӵектосъёс потӥзы. Вожвылъяськон 13 номинациосъя мынӥз. ВАТСАН «Сокровища севера Удмуртии. Удмурты. Русские. Бесермяне» ӵектос кык нуналлы чакламын. Туристъёс Глазкарен но солэн историеныз, Юкаменск ёросын бесерманъёслэн лулчеберетэнызы, Красногорск ёросын ӟучьёслэн йылолъёсынызы но Эгра ёросын удмуртъёслэн улон-вылонэнызы тодматско. Тегъёс: Туризм Удмуртия Глазкар Удмуртиысьтуризм  